open-index/open-wikipedia-markdown huggingface dataset:
Halti (yritys)

**Halti** on suomalainen ulkoilu- ja urheiluvaatteita suunnitteleva, valmistuttava ja markkinoiva yritys. Sen pääkonttori sijaitsee Sipoon Söderkullassa.

Haltin tuotevalikoima kattaa muun muassa alppihiihdon, golfin, maastohiihdon, pyöräilyn, lumilautailun ja luontoliikunnan.

Haltin osake-enemmistö (51 %) on yhtiön johdon omistuksessa. Vuosina 2004–2012 loput 49 % osakkeista omisti pääomasijoitusyhtiö 3i, joka myi osakkeet vuonna 2012 Ingman Groupille.

Haltin merkittävimpiä kilpailijoita ovat muun muassa Haglöfs, Fjällräven, Helly Hansen ja Sasta.

## Historia
Juhani Hyökyvaara perusti yrityksen nimeltä Jukaflex vuonna 1972. *Halti*-tuotemerkki lanseerattiin vuonna 1976 vaellus- ja retkeilyvälineille. Alussa Halti-tuotteet painottuivat kevään, kesän ja syksyn ulkoliikuntalajeihin, nyttemmin myös talvilajeihin.

Halti Oy:n toinen tuotemerkki oli Haltin vuonna 1983 ostama *Raiski*. Sen perusti vuonna 1977 aktiivilaskija Raimo Zweygberg, joka halusi suunnitella suomalaisille toimivia, kestäviä ja tyyliltään moderneja hiihtoasuja. Raiski-tuotemerkki lopetettiin vuoden 2022 lopulla.

Vuonna 1999 Halti aloitti yhteistyön Suomen alppihiihtomaajoukkueen kanssa ja lanseerasi ensimmäisen alppihiihtomallistonsa.

## Sponsorointi

Halti on pohjoismaisten hiihtolajien pääyhteistyökumppani ja vaatettaja. Haltin ja Suomen hiihtoliiton maajoukkueiden (maastohiihto, mäkihyppy ja yhdistetty) välinen yhteistyö alkoi vuonna 2018. Yhteistyökaudelle osuvat niin Seefeldin 2019 kuin Oberstdorfin vuoden 2021 maailmanmestaruuskilpailut sekä Pekingin vuoden 2022 talviolympialaiset.

Halti on toiminut Kansainvälisen hiihtoliiton FIS:n virallisena vaateyhteistyökumppanina vuodesta 2007.

Halti Teamiin kuuluu useita eri urheilijoita, joita Halti sponsoroi.

## Palkinnot
* ISPO  Award voittaja 2016 - Halti hiilikuituahkio
* Fennia Prize palkinto 2007 - Halti Gompa- ja Fiber-takit sekä Green-reppu
*ISPO Outstanding Outdoor -tuotekilpailussa voitto Halti Hiker Next Generation takilla.

## Lähteet

## Aiheesta muualla
* Halti Oy
*Raiski
Tuubakonsertto (Vaughan Williams)

**Tuubakonsertto** f-molli kuuluu Ralph Vaughan Williamsin (1872–1958) myöhäistuotantoon. Se on noussut yhdeksi tuubakirjallisuuden klassikoista. Teos sai kantaesityksensä 13. kesäkuuta 1954. Orkesterina oli Lontoon sinfoniaorkesteri, kapellimestarina John Barbirolli ja tuubasolistina Lontoon sinfoniaorkesterin Philip Catelinet.

Romantiikan aikakaudella käyttöön otettua tuubaa ei suosittu soolosoittimena Vaughan Williamsin aikana.

Konsertosta ovat tehneet levytyksiä muiden muassa tuubavirtuoosit James Gourlay, Patrick Harrild ja Øystein Baadsvik.

## Lähteet
Philip Catelinet

**Philip Bramwell Catelinet** (1910–1995) oli brittiläissyntyinen, vuonna 1956 Yhdysvaltoihin muuttanut muusikko ja säveltäjä. Hän oli tuuba- ja eufoniumvirtuoosi, joka oli solistina muun muassa Ralph Vaughan Williamsin tuubakonserton kantaesityksessä vuonna 1954. 

Catelinet kuului Pelastusarmeijaan.

## Lähteet
Genius

**Genius** (lat., monikko *genii*) tarkoittaa henkeä ja henkiolentoa. Antiikin Rooman uskonnossa genius oli miehen, etenkin perheenisän, suojelushenki, joka symboloi hänen parempaa minäänsä ja hänen luovia voimiaan. 

Genius syntyi ja kuoli samanaikaisesti suojattinsa kanssa. Geniusta vastannut naisten suojelushenki oli Juno. Genius-kultin laajetessa myös perheillä, yhdistyksillä, karjalla, kaupungeilla ja valtiolla oli oma geniuksensa. Lopulta genius tarkoitti yleistä suojelushenkeä, jolle uhrattiin ja jota juhlittiin syntymäpäivänä ja muina tärkeinä juhlapäivinä. Yksi muunnos oli Rooman keisarin suojelushenki *genius Augusti*.

Genius kuvattiin tavallisesti peitettypäisenä toogaan pukeutuneena miehenä, jolla oli runsaudensarvi vasemmassa ja uhrimalja oikeassa kädessään. Myöhemmässä kuvataiteessa genius kuvataan siivekkäänä nuorukaisena.

Noitavainojen kaudella ajateltiin, että itsensä paholaiselle myyneillä oli sisällään geniuksen sijasta spiritus familiaris -henki, jonka ajateltiin näyttäytyvän jonkin eläimen hahmossa. Magiikan avulla nämä henget oli mahdollista manata irti sidonnaisuudestaan paholaiseen.

## Lähteet
* Otavan iso tietosanakirja, Otava 1960–1965
* Uusi tietosanakirja, Tietosanakirja oy 1960–1966

### Viitteet

## Aiheesta muualla
Lars-Erik Larsson

**Lars-Erik Vilner Larsson** (15. toukokuuta 1908 Åkarp (nyk. Burlöv) – 27. joulukuuta 1986 Helsingborg) oli ruotsalainen säveltäjä ja kapellimestari. Hän opiskeli sävellystä mm. Wienissä Alban Bergin johdolla. Larsson oli tyylillisesti monipuolinen säveltäjä, jonka tuotantoon kuuluu muun muassa kolme sinfoniaa, 12 concertinoa eri soolosoittimille, alttosaksofonikonsertto ja viulukonsertto. Hänen suosituimpiin teoksiinsa kuuluu *Pastoraalisarja* kamariorkesterille op. 19 (1938). Hän sävelsi myös oopperan *Kyproksen prinsessa* (*Prinsessan av Cypern*) op. 9 (1931–1936), joka perustuu samaan Sakari Topeliuksen kirjoittamaan librettoon kuin Fredrik Paciuksen ooppera *[[Kypron prinsessa]]*.

Larsson opetti sävellystä Tukholman kuninkaallisessa musiikkikorkeakoulussa vuosina 1947–1959 ja työskenteli myös musiikkiarvostelijana ja kapellimestarina.
Heroes and Villains

**Heroes and Villains** on The Beach Boysin Brian Wilsonin alun perin Smile-albumille säveltämä laulu. Kun Wilson löi Smile-projektinsa jäihin alkuvuodesta 1967, laulu sisällytettiin yhtyeen Smiley Smile -julkaisulle. Se julkaistiin singlenä kesällä 1967.

"Good Vibrations-" ja "Surf's Up" -laulun ohella "Heroes and Villains" on Smile-kauden tunnetuimpia sävellyksiä ja huolellisesti työstetyllä kappaleella yhtyeen taidokkaat lauluharmoniat pääsivät erinomaisesti esille. Kovista ennakko-odotuksista huolimatta kappaleen  myyntilukemat eivät yltäneet "Good Vibrations"-singlen tasolle.
## Lähteet
*
*
### Viitteet
Buhl

**Buhl** tai **Bühl** voi tarkoittaa ainakin seuraavia:

* Bühl, kaupunki Saksassa
* Bühl, kaupunki Sveitsissä
* Buhl, kunta Haut-Rhinissä Ranskassa
* Buhl, kunta Bas-Rhinissä Ranskassa
* Buhl, kaupunki Idahossa

### Sukunimenä
* Hermann Buhl (1924–1957), itävaltalainen vuorikiipeilijä
* Mervi Kytösalmi-Buhl (s. 1948), suomalais-saksalainen kuvataiteilija ja suomalaisen videotaiteen pioneeri
* Vilhelm Buhl (1881–1954), Tanskan pääministeri.
Øystein Baadsvik

**Øystein Baadsvik** (s. 14. elokuuta 1966 Trondheim) on aikamme aktiivisimpia tuubavirtuooseja. Hän aloitti tuubansoiton 15-vuotiaana. Häntä opettivat muiden muassa Harvey Phillips ja Arnold Jacobs. Hän nousi kansainväliseen tietoisuuteen voitettuaan kaksi kansainvälistä palkintoa Genevessä vuonna 1991.

Baadsvik on kantaesittänyt lukuisia teoksia sekä levyttänyt muiden muassa Ralph Vaughan Williamsin, Kalevi Ahon ja Arild Plaun tuubakonsertot. Hän on myös itse säveltänyt. 

## Lähteet

## Aiheesta muualla
* Viralliset sivut
Rauno Ruotsalainen

**Rauno ”Ranu” Ruotsalainen** (s. 4. helmikuuta 1938) on suomalainen jalkapallovalmentaja ja entinen maajoukkuetason jalka- ja jääpalloilija. Hän sai urheiluoppinsa Lappeenrannan Urheilu-Miehissä ja Veiterässä. __notoc__

## Jalkapallo

Ruotsalainen nostettiin 15-vuotiaana vuonna 1953 Veiterän miesten joukkueeseen. Hän edusti myös Lappeenrannan Palloa (LaPa), Mikkelin Pallo-Kissoja (MiPK) ja Imatran Pallo-Salamia (PaSa) pääasiassa Suomi- ja maakuntasarjassa eli Suomen toiseksi ja kolmanneksi korkeimmilla sarjatasoilla.

Kaudella 1962 Ruotsalainen pelasi MiPKin riveissä mestaruussarjassa ja teki 15 maalia joukkueen sijoittuessa neljänneksi. Hän debytoi myös jalkapallomaajoukkueessa ottelussa Ruotsia vastaan. Kaudeksi 1963 Ruotsalainen palasi maakuntasarjassa pelanneeseen LaPaan, mutta säilytti paikkansa maajoukkueessa ja oli voittamassa Pohjoismaiden-mestaruutta. Kaikkiaan hän pelasi kahdeksan A- ja kaksi B-maaottelua. Kaudella 1964 Ruotsalainen ylsi LaPan kanssa historiallisesti Suomen cupin loppuotteluun, jossa mestaruussarjan Reipas oli kuitenkin vahvempi maalein 1–0. Nousun maakuntasarjasta Suomi-sarjaan hän saavutti LaPassa vuosina 1957, 1960 ja 1964 ja PaSassa vuonna 1966.

Päätettyään pelaajauransa 40-vuotiaana LaPassa kaudella 1978 Ruotsalainen siirtyi valmennustehtäviin. Hän suoritti Jalkapallovalmentajakoulun (JVK-tutkinto) vuonna 1982 ja on valmentanut useita eteläkarjalais- ja kymenlaaksolaisjoukkueita, joista monet sarjanousuun. Korkeimmillaan hän valmensi Myllykosken Palloa I-divisioonassa kausina 1985–1986.

### Joukkueet

## Jääpallo

Jääpalloa Ruotsalainen pelasi Veiterässä. Hän voitti nuorten Suomen-mestaruuden vuonna 1957. Jääpallomaajoukkueessa hän pelasi seitsemän A- ja kolme B-maaottelua.

## Lähteet
Kolapähkinä

**Kolapähkinät** eli **gurupähkinät** ovat ruokana ja perinteisen kulttuurisesti käytettäviä kahden koolapuulajin (*Cola*) siemeniä. Niitä saadaan koolapuusta (*Cola acuminata*) ja lajista *[[Cola nitida]]*, jotka kasvavat luontaisesti Saharan eteläpuolisessa Afrikassa etenkin sen läntisissä ja keskisissä osissa, sademetsämäisen kuumankosteilla tai myös korkean pintaveden maan alueilla. Siemeninä kolapähkinät eivät nimestään huolimatta ole kasvitieteellisesti pähkinöitä.

## Käyttö

Kolapähkinät sisältävät keskimäärin 2,8 prosenttia kofeiinia, mikä on suhteellisesti enemmän kuin kahvipavuissa. Kolapähkinät sisältävät myös keskimäärin 0,05 prosenttia teobromiinia.

Kolapähkinöitä käytetään useiden ruokien ja juomien valmistusaineena ja ne antavat hieman kirpeän, makean, miellyttävän maun. Niistä myös erotetaan kofeiinia teollisesti. Kolapähkinöitä on aiemmin viety suuria määriä Eurooppaan ja Pohjois-Amerikkaan niiden mukaan nimettyjen kolajuomien maustamiseen. Monissa kolajuomissa, kuten Coca-Colassa, ei kuitenkaan enää nykyään käytetä aitoa kolapähkinää. 

Kolapähkinöiden merkittävimmät tuottajamaat ovat Nigeria (yli puolet maailmantuotannosta), Norsunluurannikko, Kamerun, Ghana ja Sierra Leone. 

Kolapähkinöitä on käytetty ammoisista ajoista lähtien ja niitä mm. pureskellaan varsinkin Saharan eteläpuolisessa Afrikassa sellaisenaan suun raikastamiseksi ja niiden piristävän vaikutuksen vuoksi. Kolapähkinöiden pureskelua yhdessä on pidetty teen- ja kahvinjuontiin verrattavana sosiaalisena tapahtumana. Lisäksi niitä on käytetty yhteisöjen seremoniallisissa menoissa ja uskonnollisissa menoissa ja annettu lahjoiksi yhteisöissä tai vieraille.

## Lähteet

## Aiheesta muualla
* Afrikkanet: Cola nitida - koolapuu
Scott S. Reuben

**Scott S. Reuben** on entinen Tuftsin yliopiston anestesiologian apulaisprofessori ja Baystate Medical Centerin akuutin kivunhoidon osaston johtava lääkäri. Hän joutui eroamaan virasta, kun paljastui, että hän on väärentänyt reuman hoitoon käytettävän selekoksibi-kipulääkkeen tutkimustuloksia.

Reuben on tehnyt 72 selekoksibia koskevaa tutkimusta, joista 21 on osoittautunut väärennetyiksi. Lääkeyhtiön ja asiantuntijoiden näkemykset poikkeavat toisistaan siinä, onko tutkimuksilla ollut vaikutusta lääkkeen käyttöön. Tutkimukset on julkaistu 1996–2008. Väärennetyissä tutkimuksissa on tutkittu Pfizerin kipulääkkeitä Bextraa ja Celebrexiä ja Wyethin masennuslääkettä Effexor XRiä. Pfizer on maksanut Reubenin tutkimuksia, ja Reuben on toiminut yhtiön lääkkeiden puolestapuhujana.

## Lähteet

## Aiheesta muualla
* Top Pain Scientist Fabricated Data in Studies, Hospital Says, Wall Street Journal
Arild Plau

**Arild Plau** (10. heinäkuuta 1920 – 27. lokakuuta 2005) oli norjalainen säveltäjä. Hän saavutti alun perin menestystä pianistina, mutta kiinnostui sitten säveltämisestä ja fagotinsoitosta. Hän työskenteli fagotistina niin orkesteri- kuin kamarimuusikkonakin. Hän sävelsi muun muassa kamarimusiikkia ja Øystein Baadsvikin vuonna 2001 kantaesittämän tuubakonserton.

## Lähteet
Nausifanes

**Nausifanes** () (n. 325 eaa.) oli antiikin kreikkalainen filosofi ja reettori, joka oli Demokritoksen ja Pyrrhonin oppilas ja seurasi Demokritoksen atomistisia opetuksia. Hän oli kotoisin Teoksesta.

Nausifaneella oli paljon oppilaita, ja hänet tunnettiin ennen kaikkea reettorina. Epikuros oli eräässä vaiheessa hänen oppilaitaan, mutta vaikuttaa olleen tyytymätön tähän. Epikuros omaksui kuitenkin mahdollisesti atomisminsa Nausifaneelta. Epikuros on mahdollisesti omaksunut myös kolme totuuden kriteeriään teokseensa *[[Kaanon (Epikuros)|Kaanon]]* Nausifaneen tietoteoriaa ja metodiikkaa käsitelleestä teoksesta *Kolmijalka* (*Tripodos*).

Nausifanes katsoi, että luonnonfilosofian (fysiikan) tutkiminen oli paras perusta retoriikan ja politiikan tutkimuksille ja luonnonfilosofi on näin paras puhuja. Filodemoksen teos *Retoriikasta* esittää näkemyksiä tätä Nausifaneen ajatusta vastaan.

## Lähteet
Seližarovon piiri

**Seližarovon piiri** () on paikallinen itsehallintoalue Tverin alueen länsiosassa Venäjällä. Vuonna 1929 perustetun piirin pinta-ala on 3&nbsp;098 neliökilometriä. Asukkaita on 13&nbsp;800 henkeä (vuonna 2009).

Piirin hallinnollinen keskus on Seližarovon taajama. Lisäksi siihen kuuluu 11 maalaiskuntaa:
* Berezug (ven. Березуг)
* Bolšaja Koša (ven. Большая Коша)
* Dmitrovo (ven. Дмитрово)
* Jeltsy (ven. Ельцы)
* Larionovo (ven. Ларионово)
* Maksimkovo (ven. Максимково)
* Okovtsy (ven. Оковцы)
* Selištše (ven. Селище)
* Šuvajevo (ven. Шуваево)
* Taltsy (ven. Тальцы)
* Zaharovo (ven. Захарово)

Alun perin Kirovin nimeä kantanut piiri sai nykyisen nimensä vuonna 1965. Seudun kautta kulkee Toržokin ja Velikije Lukin välinen rautatie. Suurin joki on Volga. Tärkeimmät elinkeinot ovat maatalous, elintarviketeollisuus, puunjalostus ja rakennusmateriaalien tuotanto.

## Lähteet

## Aiheesta muualla

* Seližarovon piirin sivusto 
* Seližarovon piiri Tverin alue -tietosanakirjassa
The Real Testament

__NOTOC__
**The Real Testament** on rap-artisti Pliesin esikoisstudioalbumi, joka julkaistiin 8. elokuuta 2007. Albumia myytiin ensimmäisellä viikolla 96&nbsp;000 kappaletta, joten se sijoittui Billboard 200 -listan sijalle kaksi.

## Kappaleet

## Arvostelut
* Allmusic: 
* RapReviews: 

## Lähteet
Galatasaray SK (koripallo)

**Galatasaray SK** on turkkilaisen Galatasaray SK -suurseuran koripallojaosto.

Galatasarayn historia alkaa 1900-luvun alkupuolelta, jolloin paikallisen koulun opettaja esitteli oppilailleen uuden pelin. Samainen opettaja vaikutti suuresti lajin leviämiseen Turkin alueella. Galatasaray oli aikaisemmin koripalloon keskittynyt seura. Kun uusi presidentti valittiin seuran johtoon, on painopiste siirtynyt jalkapallon puolelle. Kaudella 2011–2012 seura pääsi ensimmäistä kertaa yksityiseen Euroliigaan.

## Lähteet

## Aiheesta muualla
* Virallinen kotisivu
Seližarovo

**Seližarovo** () on kaupunkimainen taajama Tverin alueella Venäjällä. Se sijaitsee Volgan rannalla 189 kilometriä Tveristä länteen. Taajama on Seližarovon piirin keskus. Sen kautta kulkee Toržokin ja Velikije Lukin välinen rautatie (Seližarovon asema). Asukkaita on 7&nbsp;000 henkeä (vuonna 2009).

Seližarovon kylä mainitaan ensimmäisen kerran vuonna 1504. 1800-luvulla se oli huomattava kaupan ja metsänhankinnan keskus. Vuonna 1916 Seližarovon kautta rakennettiin rautatie. Kaupunkimaisen taajaman statuksen se sai vuonna 1937. Nykyään siellä on mm. elintarvike- ja puunjalostusteollisuutta.

## Lähteet

## Aiheesta muualla
* Seližarovo Tverin alue -tietosanakirjassa 
* Seližarovon piirin sivusto
Irakli Tsirekidze

**Irakli Tsirekidze** (s. 3. toukokuuta 1982) on georgialainen judoka.

Tsirekidzen parhaat saavutukset kansainvälisistä arvokilpailuista ovat maailmanmestaruus 90 kilogramman painoluokassa 2007 Rio de Janeirosta ja olympiakulta samassa sarjassa 2008 Pekingistä. Lisäksi hän on saavuttanut 90-kiloisissa EM-hopeaa vuonna 2007 ja -pronssia vuonna 2008 sekä 100&nbsp;kg:n painoluokassa EM- ja MM-pronssia 2011. Masters/Grand Prix/Grand Slam -kilpailuista hän on saavuttanut yhden voiton ja kolme kolmossijaa sekä maailmancupeissa ja Continental Open -kilpailuissa viisi voittoa, kolme kakkossijaa ja neljä kolmossijaa.

## Lähteet
* Profiili Judoinside-sivustolla
Definition of Real

**Definition of Real** on rap-artisti Pliesin toinen studioalbumi vuodelta 2008. Albumi sijoittui Billboard 200 -listan kakkossijalle, koska ensimmäisellä viikolla sitä myytiin 214&nbsp;902 kappaletta. Albumia oli siis myytty ensimmäisellä viikolla, kuin Pliesin aiempaa *[[The Real Testament]]* -albumia. Kaiken kaikkiaan *Definition of Realia* myytiin Yhdysvalloissa yli 540&nbsp;000 kappaletta.

## Kappaleet

## Arvostelut
* Metacritic: 59/100
* Allmusic: 
* Robert Christgau: D+
* HipHopDX: 

## Lähteet
NHL:n varaustilaisuus 2009

**NHL:n varaustilaisuus 2009** oli NHL:n 47. vuotuinen . Se järjestettiin osana Montreal Canadiensin satavuotisjuhlallisuuksia Centre Bell, Montréalissa, 26.–27. kesäkuuta. Tilaisuudessa varattiin pelaajia, jotka ovat syntyneet joko loppuvuonna 1990 tai alkuvuonna 1991. New York Islanders varasi draftin ensimmäisellä vuorolla kanadalaishyökkääjä John Tavaresin.

## Varausvuorojen arvonta
Varausvuorojen arvonta järjestettiin 14. huhtikuuta 2009. Ensimmäinen varausvuoro meni painotetussa arvonnassa, jossa runkosarjan viimeinen saa suurimman mahdollisuuden varata ensimmäisenä, New York Islandersille, joka oli myös runkosarjan viimeinen.

Kun runkosarjan viimeinen voitti arvonnan, muiden joukkueiden osalta jää runkosarjan järjestys voimaan. Sarjan viidellä huonoimmalla joukkueella oli mahdollisuus voittaa ensimmäinen varausvuoro. NY Islandersin jälkeen seuraavina varaavat Tampa Bay Lightning, Colorado Avalanche, Atlanta Thrashers ja Los Angeles Kings.

## Kykyjenetsijöiden arviointi
Keskeinen amerikkalainen kykyjenetsintäorganisaatio Central Scouting Service listasi huhtikuussa 2009 varaustilaisuuden lahjakkaimmat pelaajat perinteisessä viimeisessä arviionnissa ennen varsinaista varaustilaisuutta.

Pohjois-Amerikassa pelaavista kenttäpelaajista paras oli John Tavares, joka voitti OHL-juniorisarjan pistetilaston kauden aikana. Hänen jälkeensä toisena ja kolmentana olivat kesksuhyökkääjät Matt Duchene ja Evander Kane. Euroopassa pelaavien jääkiekkoilijoiden listaa hallitsivat ruotsalaiset, sillä kahdeksan parasta kenttäpelaajaa ja paras maalivahti tulee maasta. Kenttäpelaajien listalla kärjessä on puolustaja Victor Hedman, jonka jälkeen tulevat järjestyksessä Magnus Pääjärvi-Svensson ja Jacob Josefson.

## Kaupankäynti
Varaustilaisuuden yhteydessä NHL-joukkueet vaihtavat myös pelaajia ja varausoikeuksia. Ensimmäisenä päivänä vain kaksi joukkuetta vaihtoivat pelaajiaan. Philadelphia Flyers hankki Anaheim Ducksista puolustaja Chris Prongerin ja nuoren Ryan Dinglen vaihdossa Joffrey Lupuliin ja Luca Sbisaan. Lisäksi Philadelphia antoi Anaheimille tämän ja seuraavan vuoden ensimmäisen kierroksen varausvuoron. Muissa ensimmäisen päivän kaupoissa vaihdettiin vain varausoikeuksia.

## Varaukset

### 1. kierros

### 2. kierros

### 3. kierros

### 4. kierros

Varausnumeron 118 käyttöä ei sallittu rangaistuksena Jonas Frogrenin sopimuksen rikkomisesta. Varausvuoro oli alun perin Carolinan, jolta varausvuoro oli siirtynyt helmikuussa Tampa Baylle ja maaliskuussa edelleen Torontolle.

### 5. kierros

### 6. kierros

### 7. kierros

## Katso myös
*NHL-kausi 2008–2009
*Luettelo NHL:n ykkösvarauksista

## Lähteet
Nicholas Autrecourtlainen

**Nicholas Autrecourtlainen** (,  tai *Nicolaus de Ultricuria*) (n. 1299 – n. 1369) oli ranskalainen skolastinen filosofi ja teologi.

Nicholas syntyi Autrecourtissa lähellä Verdunia. Hänet tunnettiin ennen kaikkea skeptisismin kehittäjänä kohti äärimmäisiä loogisia johtopäätöksiä. Häntä on joskus pidetty keskiajan ainoana aidosti skeptisenä ajattelijana. Toisaalta hän ei ollut skeptikko esimerkiksi suhteessa aistihavaintoihin.

Nicholas oli omaksunut myös eräänlaisen atomismin. Hän katsoi, että kaikki aine, avaruus ja aika koostuvat jakamattomista atomeista, pisteistä ja hetkistä, ja että kaikki syntyminen ja häviäminen on seurausta atomien uudelleenjärjestymisestä. Hänen ajatuksensa muistuttavat paljon al-Ghazalin näkemyksiä. Tästä on päätelty, että hän olisi ollut tietoinen tämän teoksista joko suoraan tai Averroksen teosten kautta.

Nicholaksen teoksiin kuuluvat *Exigit Ordo* (1333/35), kirjeet (*Epistolae*, 1335/36) sekä kvestio *Utrum visio alicuius rei naturalis possit naturali intendi* (1336/39). Ei ole varmaa, missä määrin Nicholas oli sitoutunut ajatuksiinsa, mutta paavi Klemens VI tuomitsi ne harhaoppisiksi 19. toukokuuta 1346, ja hänen teoksiaan poltettiin julkisesti.

## Kirjallisuutta

* 

## Aiheesta muualla

* Harsch, Ulrich (toim.): Nicolaus de Autrecourt Bibliotheca Augustana 
* 
* Turner, William: Nicholas of Autrecourt  *History of Philosophy*. Jacques Maritain Center
Marco De Nicolo

**Marco De Nicolo** (s. 30. syyskuuta 1976 Legnano) on italialainen kivääriampuja.

De Nicolo on saavuttanut MM-kilpailuissa hopeaa 10 metrin ilmakiväärissä ja kaksi pronssia 50 metrin pienoiskiväärin makuussa. Olympialaisissa hän on edustanut maataan Sydneyssä 2000, Ateenassa 2004 ja Pekingissä 2008. Parhaimmallaan De Nicolo on ollut viides 50 m pienoiskiväärin makuussa Ateenassa 2004.
## Lähteet
*
*
*
*
Ostaškovin piiri

**Ostaškovin piiri** () on paikallinen itsehallintoalue Tverin alueen luoteisosassa Venäjällä. Vuonna 1929 perustetun piirin pinta-ala on 3&nbsp;202 neliökilometriä. Asukkaita on 25&nbsp;300 henkeä (vuonna 2009).

Piirin hallinnollinen keskus on Ostaškovin kaupunki. Lisäksi siihen kuuluu 11 maalaiskuntaa:
* Botovskoje (ven. Ботовское; keskuspaikka Zaborje, ven. Заборье)
* Hitino (ven. Хитино)
* Mošenka (ven. Мошенка)
* Sigovka (ven. Сиговка)
* Soroga (ven. Сорога)
* Štšutšje (ven. Щучье)
* Svapuštše (ven. Свапуще)
* Svjatoje (ven. Святое)
* Zalutšje (ven. Залучье)
* Zamošje (ven. Замошье)
* Ždanovo (ven. Жданово)

Seudulla on paljon järviä, joista suurin on Seliger. Piirin kautta kulkee Bologojen ja Velikije Lukin välinen rautatie. Ostaškovin kaupunki ja Seligerin rannat ovat suosittu matkailukohde. Seligerin Gordomlja-saarella sijaitsee suljettu taajama Solnetšnyi, joka muodostaa erillisen hallintoalueen.

## Lähteet

## Aiheesta muualla

* Ostaškovin piirin sivusto 
* Ostaškovin piiri Tverin alue -tietosanakirjassa
Valon tanssi

**Valon tanssi** () on toiseksi ilmestynyt romaani Terry Pratchettin Kiekkomaailma-sarjassa.

## Juoni

Velho Rincewind on pudonnut maailman reunalta ja tulee taianomaisen kirjan, Octavon, pelastamaksi. Samaan aikaan velhot Ankh-Morporkin Näkymättömässä Yliopistossa saavat selville, että maailma on tuhoutuva ellei kahdeksaa mahtavinta loitsua lueta, niin ikään Octavosta. Kiekkomaailmaa kantava kilpikonna Suuri Kaksonen on asettanut itselleen uuden kurssin kohti salaperäistä punaista tähteä, eikä maailmaa pelastavia loitsuja voida lausua, jos Rincewindin pään sisään jäänyttä loitsua ei saada ajoissa paikalleen.

## Aiheesta muualla
* xihalife.com
Da REAList

__NOTOC__
**Da REAList** on rap -artisti Pliesin kolmas studioalbumi. Albumi julkaistiin 16. joulukuuta 2008. Albumi julkaistiin melko nopeasti, sillä Pliesin edellinen albumi Definition of Real julkaistiin vain kuusi kuukautta enemmin.

## Kappaleet

## Arvostelut
* About.com: *negatiivinen*
* Allmusic: 
* Rolling Stone: 

## Listasijoitukset

## Lähteet
Netanjahu

**Netanjahu** on sukunimi, joka on muun muassa seuraavilla henkilöillä:

*Benjamin Netanjahu (s. 1949), Israelin pääministeri 1996–1999 ja 2009–2021, ulkoministeri 2002–2003 ja valtiovarainministeri 2003–2005
*Benzion Netanjahu (1910–2012), israelilainen historioitsija, tietokirjailija, orientalisti, sionisti ja professori, Benjamin Netanjahun isä
Valdis Dombrovskis

**Valdis Dombrovskis** (s. 5. elokuuta 1971 Riika) on latvialainen poliitikko ja maan nykyinen EU-komissaari. Dombrovskis toimi Latvian pääministerinä vuosina 2009–2014.

## Koulutus ja työura
Dombrovskis on suorittanut fysiikan tutkinnon Latvian yliopistossa vuonna 1993 ja taloustieteen tutkinnon Riian teknillisessä yliopistossa vuonna 1995. Valmistumisensa jälkeen hän työskenteli tutkimusassistentin tehtävissä saksalaisessa Mainzin yliopistossa, Latvian yliopiston fysiikan instituutissa ja yhdysvaltalaisessa Marylandin yliopistossa 1995–1998. Ennen poliittisen uransa alkua Dombrovskis työskenteli Latvian keskuspankin pääekonomistina vuosina 1998–2002. 

## Poliittinen ura
Dombrovskis nousi Jaunais laiks -puolueen () johtajistoon vuonna 2002 ja toimi Latvian talousministerinä 2002–2004. Latvian liittyessä Euroopan unioniin hänet valittiin vuonna 2004 Euroopan parlamentin jäseneksi.

### Pääministerinä
Ivars Godmanisin hallituksen jouduttua eroamaan helmikuussa 2009 talouskriisin synnyttämien protestien seurauksena nimitti presidentti Valdis Zatlers Dombrovskisin muodostamaan uuden hallituksen. Dombrovskis varoitti nimityksen jälkeen maan olevan konkurssin partaalla. Vuosina 2008–2009 Latvian bruttokansantuote romahti kriisin seurauksena lähes 17 prosenttia. Pääministerinä Dombrovskis toteutti säästötoimia, jotka lukeutuivat Euroopan kovimpiin: muun muassa budjettia ja eläkkeitä leikattiin sekä julkishallintoa pienennettiin. Toimenpiteisiin kuuluivat myös tuloveron ja arvonlisäveron korotus kolmella prosenttiyksiköllä. Maan suurin puolue, Kansanpuolue lähti hallituksesta maaliskuussa 2010 säästötoimiin liittyvien erimielisyyksien vuoksi, mutta Dombrovskis ilmoitti jatkavansa vähemmistöhallituksen johdossa lokakuun vaaleihin asti.

Vuoden 2011 vaalien jälkeen Dombrovskis sopi entisen presidentti Valdis Zatlersin perustaman Reformipuolueen ja Kansallisliiton kanssa hallituksen muodostamisesta, jolloin vaaleissa suurimmaksi puolueeksi noussut Harmoniakeskus jäi ulkopuolelle.

Riian kauppakeskuksen romahdus 2013 johti 27. marraskuuta 2013 siihen, että Dombrovskisin hallitus ilmoitti eroavansa. Hallitus oli julistanut kauppakeskusonnettomuuden seurauksena maahan kolmen päivän suruajan. Yhtenäisyyden Laimdota Straujuma nousi Dombrovskisin seuraajaksi pääministerinä 22. tammikuuta 2014.

### EU-komissaarina
Latvian hallitus nimitti Dombrovskisin maan EU-komissaariksi vuonna 2014. Junckerin komissiossa hän toimi eurosta ja työmarkkinavuoropuhelusta vastaavana komissaarina sekä yhtenä komission varapuheenjohtajista. Dombrovskisin salkkuun lisättiin rahoitusmarkkina-asiat kesällä 2016 Britannian EU-komissaarin Jonathan Hillin erottua komissiosta Brexit-kansanäänestyksen jälkeen.

Vuoden 2019 europarlamenttivaalien jälkeen Latvian hallitus esitti Dombrovskisia jatkamaan maan EU-komissaarin tehtävässä.

Joulukuusta 2024 alkaen Dombrovskis on EU-komissaari myös Von der Leyenin II komissiossa toimialanaan talouspolitiikka ja tuottavuus, lainsäädännön täytäntöönpano ja yksinkertaistaminen.

## Lähteet

## Aiheesta muualla

* 
*
Peter Seisenbacher

**Peter Seisenbacher** (s. 25. maaliskuuta 1960 Wien) on itävaltalainen judoka. Hän on eräs lajinsa menestyneimmistä kilpailijoista.

Seisenbacher voitti 86 kilogramman sarjan olympiakultaa 1984 Los Angelesin kisoissa ja puolusti menestyksekkäästi kultamitaliaan neljä vuotta myöhemmin Soulin kisoissa ensimmäisenä judokana yhdessä Hitoshi Saiton kanssa. 

Seisenbacher voitti kultaa myös 1985 Soulin MM-kisoissa ja 1986 Belgradin EM-kisoissa. EM-hopeaa hän saavutti 86-kiloisissa vuosina 1980 ja 1983 sekä avoimessa painoluokassa vuonna 1986. EM-pronssia hän saavutti 86-kiloisissa vuosina 1984, 1985, 1987 ja 1988.

## Tuomio törkeästä seksuaalisesta hyväksikäytöstä
Wienin aluetuomioistuin tuomitsi hänet joulukuussa 2019 viiden vuoden vankeusrangaistukseen törkeästä alaikäisen seksuaalisesta hyväksikäytöstä, alaikäisen seksuaalisesta hyväksikäytöstä ja valta-aseman väärinkäytöstä. Hän valitti tuomiosta, mutta Wienin korkein oikeus päätöksellään 11. huhtikuuta 2020 säilytti tuomion. Hän oli käyttänyt hyväkseen kahta valmennuksessaan ollutta tyttöä. Hyväksikäytöt tapahtuivat Wienissä 1990-luvun lopussa ja 2000-luvun alussa. Toinen tytöistä oli hyväksikäytön alkaessa vasta 9-vuotias. Hyväksikäyttö kesti viisi vuotta. Toinen uhreista oli tapahtumien aikaan 13-vuotias. Tapahtumia alettiin tutkia vuonna 2014. Oikeudenkäynnin oli määrä alkaa joulukuussa 2016, mutta Seisenbacher ei koskaan saapunut paikalle. Hän pakeni maasta, ja hänet etsintäkuulutettiin. Seuraavat havainnot karkumatkalla olleesta Seisenbacherista saatiin 2017, kun mies nähtiin Georgiassa. Seisenbacher jatkoi pakomatkaansa Ukrainaan, jossa viranomaiset luovuttivat hänet takaisin Itävaltaan vuoden 2019 syyskuussa.

## Lähteet
*http://www.sports-eference.com/olympics/athletes/se/peter-seisenbacher-1.html 
*http://www.realjudo.net/legends_seisenbacher.htm 
*http://www.judoinside.com/judoka/5694

### Viitteet
Kašinin piiri

**Kašinin piiri** () on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 1&nbsp;972 neliökilometriä. Asukkaita on 26&nbsp;800 henkeä (vuonna 2009).

Piirin hallinnollinen keskus on Kašinin kaupunki. Lisäksi siihen kuuluu 11 maalaiskuntaa:
* Barykovo (ven. Барыково)
* Bulatovo (ven. Булатово)
* Davydovo (ven. Давыдово)
* Farafonovka (ven. Фарафоновка)
* Karabuzino (ven. Карабузино)
* Pestrikovo (ven. Пестриково)
* Pisjakovka (ven. Письяковка)
* Šepeli (ven. Шепели)
* Slavkovo (ven. Славково)
* Unitsy (ven. Уницы)
* Verhnjaja Troitsa (ven. Верхняя Троица)

Piirin kautta kulkee Moskovan, Sonkovon ja Pietarin välinen rautatie. Maatalous on keskittynyt pellavan viljelyyn. Kašinin kaupunki oli keskiajalla itsenäisen ruhtinaskunnan keskus. Nykyään siellä on mm. elintarviketeollisuutta ja kylpylä.

## Lähteet

## Aiheesta muualla
* Kašinin kaupungin ja piirin sivusto 
* Kašinin piiri Tverin alue -tietosanakirjassa
Helsingin yliopiston koulutus- ja kehittämispalvelut HY+

**HY+ Oy** (Helsingin yliopiston koulutus- ja kehittämispalvelut) on Helsingin yliopiston omistama, täydennyskoulutukseen ja kehittämispalveluihin keskittyvä yhtiö. Yhtiö oli aiemmin Helsingin yliopiston erillislaitos nimeltään Koulutus- ja kehittämiskeskus Palmenia (sittemmin Helsingin yliopiston koulutus- ja kehittämispalvelut). HY+ tarjoaa täydennyskoulutusta sekä muita koulutus- ja kehittämispalveluita Helsingin yliopiston tieteenaloilta. Lisäksi yhtiö koordinoi Helsingin yliopiston koulutusvientiä. Se palvelee erityisesti akateemisia aikuisopiskelijoita sekä julkisen sektorin ja elinkeinoelämän organisaatioita.

HY+:n toimitusjohtajana toimii Kimmo Kärpijoki. Ennen häntä johtajana ovat toimineet mm. Marjaana Suutarinen, Pirjo Hiidenmaa ja Kauko Hämäläinen.

## Helsingin yliopiston koulutus- ja kehittämispalveluiden historiaa

Helsingin yliopiston koulutus- ja kehittämispalvelut – tuolloin organisaation nimi oli Palmenia – täytti 30 vuotta syksyllä 2009. Sen juuret ovat työllisyyskursseissa, joita alettiin järjestää akateemisen tutkinnon suorittaneille ja muille erityiskoulutetuille 1970-luvun loppupuolella. 

Tuolloin yliopistojen aikuiskoulutustoiminta otti ensiaskeleitaan. Helsingin yliopiston konsistorissa tosin epäiltiin, ettei työllisyyskoulutuksen antaminen ole sopivaa yliopiston arvolle. Silloinen rehtori Ernst Palmén kuitenkin totesi, ettei työttömyyden vähentäminen ole kenellekään häpeäksi, ei edes Helsingin yliopistolle.

Kansleriksi sittemmin nimitetty Palmén vahvisti Lahden tutkimus- ja koulutuskeskuksen johtosäännön syksyllä 1979.

Palmenian nimi muuttui 10.6.2015. Uusi nimi on Helsingin yliopiston koulutus- ja kehittämispalvelut. Erillislaitos yhtiöitettiin 1.6.2016, jolloin viralliseksi nimeksi tuli HY+ Oy. Uusi yhtiö on Helsingin yliopiston omistama.

## Historiaa

Organisaation aiempi nimi Palmenia tulee Helsingin yliopiston kansleri Ernst Philip Palménilta (1916–1991). Ernst Palmén toimi Helsingin yliopiston matemaattis-luonnontieteellisen osaston dekaanina 1960–1969, yliopiston vararehtorina 1971–1973, rehtorina 1973–1978 ja kanslerina 1978–1983.

## Helsingin yliopiston koulutus- ja kehittämispalveluiden koulutuksia

Helsingin yliopiston koulutus- ja kehittämispalvelut suunnittelee ja toteuteuttaa vuosittain satoja täydennyskoulutuksia Helsingin yliopiston tieteenaloilta. Koulutuksiin osallistuu useita tuhansia opiskelijaoita joka vuosi. Vuonna 2015 koulutus- ja kehittämispalvelut järjesti 192 koulutusta, joihin osallistui 7 738 opiskelijaa.

## Lähteet

## Aiheesta muualla
*Helsingin yliopiston koulutus- ja kehittämispalvelut HY+
*Helsingin yliopiston koulutus- ja kehittämispalvelut HY+ - Koulutustarjonta
Stéphane Augé

**Stéphane Augé** (s. 6. joulukuuta 1974 Pau) on ranskalainen maantiepyöräilijä, joka kilpaili ammattilaisena vuosina 2000–2010. Hänen uransa suurimpia saavutuksia olivat Dunkerquen neljän päivän ajon voitto 2008, Cholet Pays de Loire -kilpailun voitto 2007 ja Ranskan ympäriajon vuoden 2007 mäkikilpailun johtopaikka kilpailun alkupuoliskolla.

## Saavutuksia

;2000
:Tour du Poitou Charentes et de la Vienne, etapin 5 voitto
;2001
:Tour du Poitou Charentes et de la Vienne, mäkikirikilpailun voitto
;2002
:Saksan ympäriajo, etapin 6 voitto
;2003
:Circuit de la Sarthe, mäkikirikilpailun voitto
;2004
:Vuelta Asturias, Metas Volantes -kilpailun voitto
;2005
:Dunkerquen neljän päivän ajo, mäkikirikilpailun voitto
;2006
:Tour du Limousin, etapin 3 voitto
:Puolan ympäriajo, etapin 5 voitto
;2007
:GP Cholet - Pays de Loire, voitto
;2008
:Dunkerquen neljän päivän ajo, kokonaiskilpailun ja etapin 1 voitto
:Saksan ympäriajo, etapin 7 voitto

## Lähteet
*Stéphane Augé cyclingarchives.com-tietokannassa 
*Stéphane Augé trap-friis.dk-tietokannassa 
*Profiili procyclingstats.com-sivustolla
Hymn to Life

**Hymn to Life** on kitaristi Timo Tolkin toinen sooloalbumi. Se julkaistiin 6. toukokuuta 2002. Tolkin ohella albumilla kuullaan vierailevia laulajia Michael Kiske ja Sharon den Adel.

Albumi ylsi Suomen virallisen listan sijalle 38.

## Kappaleet
Kaikki kappaleet säveltänyt ja sanoittanut Timo Tolkki.

#
#
#
#
#
#
#
#
#
#
#
#

## Kokoonpano
* Timo Tolkki – laulu, kitara, basso, koskettimet
* Anssi Nykänen – rummut
* Mika Ervaskari – piano, koskettimet
* Michael Kiske – laulu kappaleessa ”Key to the Universe”
* Sharon den Adel – laulu kappaleessa ”Are You the One?”

## Arviot
* Blabbermouth: 5/10
* Soundi: 

## Lähteet
Émile Maggi

**Emile Maggi** (12. maaliskuuta 1908 Tucquégnieux, Meurthe-et-Moselle, Ranska – 19. huhtikuuta 1986) oli ranskalainen kilpakävelijä, joka saavutti Euroopan-mestaruuskilpailuissa kaksi mitalia.

Maggi edusti Ranskaa 10&nbsp;000 metrin kävelyssä neljissä arvokilpailuissa. Oslon EM-kilpailuissa 1946 hän saavutti pronssia ajalla 48.10,4. Lontoon 1948 olympialaisissa hän sijoittui kuudenneksi ajalla 47.02,8. Alkuerissä hän käveli ajan 45.44,2. Brysselin EM-kilpailuissa 1950 hän saavutti hopeaa ajalla 46.16,8 häviten 15 sekuntia sveitsiläiselle Fritz Schwabille. Helsingin 1952 olympialaisissa Maggi sijoittui seitsemänneksi ajalla 46.08,0.

Maggi voitti Ranskan mestaruuden 10&nbsp;000 metrin kävelyssä vuosina 1941 ja 1946–1950 sekä 50 kilometrin kävelyssä vuosina 1953 ja 1955. Hän käveli eri matkoilla useita Ranskan ennätyksiä.

## Henkilökohtaiset ennätykset

* 10&nbsp;000 metrin kävely: 45.10,8 (1948)
* Tunnin kävely: 13&nbsp;070,8&nbsp;m (1948)
* 20&nbsp;000 metrin kävely: 1.35.26,4 (1951)
* Kahden tunnin kävely: 24&nbsp;731&nbsp;m (1947)
* 30&nbsp;000 metrin kävely: 2.29.42,8 (1947)
* 50 kilometrin kävely: 4.43.16

## Lähteet

*
Hoya

**Hoya** on japanilainen teollisuusyritys.  on perustettu vuonna 1941 ja se on alusta alkaen erikoistunut optisen lasin valmistamiseen. Nykyisin Hoya on maailman suurin optisen lasin valmistaja. Yritysostojen myötä tuotevalikoima on laajentunut lasimateriaalin valmistamisesta myös lopputuotteiksi, kuten kamerat, linssit ja muut kuvauslaitteet.

Hoya valmistaa mm. seuraavia tuotteita eri tuotemerkkien alla: 
*Elektroniikkateollisuus: valomaskit puolijohdeteollisuudelle ja nestekidenäyttöihin, lasikiekot kovelyihin, laseroptiikka ja optiset linssit.
*Optikkotuotteet: silmälasisangat, silmälasilinssit ja piilolinssit.
*Lääketieteelliset tuotteet: luuproteesit, tähystimet, sairaalatarvikkeet ja lääketieteelliset kuvauslaitteet.
*Valokuvaus: digitaalikamerat, valokuvausobjektiivit ja tarvikkeet, suotimet ja valvontakamerat.

Lisäksi tuotevalikoimaan kuuluvat mm. pöytäkristallit ja järjestelmien suunnittelu. Hoyan tuotemerkkejä ovat muun muassa Hoyalux iD (silmälasit) ja Pentax (digitaalikamerat ja objektiivit).

## Aiheesta muualla
* Hoya:n kotisivut
Solusitkos

**Solusitkos** eli **synsytium** () on monia tumia sisältävä jättisolu. Monitumaisuus johtuu siitä, että tuman jakautuessa solulima ei jakaudu.

Esimerkkejä:
*synsytiotrofoblasti, istukan osa
*poikkijuovainen lihassyy

## Lähteet
Biotekniikan instituutti

**Biotekniikan instituutti** () on Helsingin yliopiston kansainvälinen tutkimuslaitos, joka sijaitsee Helsingissä Viikin kampuksella. Biotekniikan instituutin tehtävä on edistää biotieteiden perustutkimusta ihmisten ja ympäristön hyväksi.

Biotekniikan instituutti perustettiin 1989 Helsingin yliopiston ja opetus- ja kulttuuriministeriön yhteishankkeena. Biotekniikan instituutti aloitti toimintansa väliaikaisissa tiloissa Pitäjänmäellä ja siirtyi Viikin biokeskukseen 1996. Vuodesta 2017 alkaen Biotekniikan instituutti on ollut osa Helsinki Institute of Life Science (HiLIFE) -yksikköä.

Instituutin johtaja on professori Juha Huiskonen, joka aloitti tehtävässä syyskuussa 2020. Tätä ennen instituutin johtajina ovat toimineet Mart Saarma (1990–2008), Tomi Mäkelä (2009–2015), Howy Jacobs (2015–2017) ja Olli Silvennoinen (2018–2019). Silvennoinen jätti Biotekniikan instituutin johtajan toimen siirtyessään HiLIFE-yksikön johtajaksi.  Biotekniikan instituutin perustamisvaiheessa virkaa toimittavana johtajana toimi Helge Gyllenberg (1989–1990). Virkaa toimittavina johtajina ovat toimineet myös Irma Thesleff (2009) ja Marja Mikkola (2019–2020).

## Lähteet

## Aiheesta muualla
*Biotekniikan instituutin verkkosivut 
*Helsinki Institute of Life Science (HiLIFE)
Christian Tourret

**Christian Tourret** (s. 20. syyskuuta 1946 Meudon-la-Forêt, Hauts-de-Seine, Ranska) on entinen ranskalainen yleisurheilija, jonka päälaji oli pituushyppy.

Tourret sijoittui Ateenan EM-kilpailuissa 1969 pituushypyssä kolmesta ranskalaisesta heikoimpana yhdeksänneksi tuloksella 782&nbsp;cm. Hän sijoittui yhdeksänneksi myös Helsingin EM-kilpailuissa 1971 tuloksella 774&nbsp;cm; karsinnassa hän hyppäsi tuloksen 782&nbsp;cm. Münchenin 1972 olympialaisissa Tourret sai karsinnassa tuloksen 755&nbsp;cm eikä selviytynyt loppukilpailuun. Sisäratojen EM-kilpailuissa hän sijoittui yhdeksänneksi tuloksella 766&nbsp;cm Wienin kisoissa 1970.

Ranskan mestaruuden 180-senttinen ja 70-kiloinen Tourret voitti vuonna 1970. Samana vuonna hän teki uransa pisimmän hypyn 809&nbsp;cm, joka jäi seitsemän senttimetriä Jacques Panin nimissä olleesta Ranskan ennätyksestä.

## Henkilökohtaiset ennätykset

* Pituushyppy: 809&nbsp;cm (1970)
* Kolmiloikka: 15,07&nbsp;m (1971)
* 100 metrin juoksu: 10,4&nbsp;s (1970)
* 200 metrin juoksu: 21,8&nbsp;s (1968)

## Lähteet

*
Tiina Lehikoinen

**Tiina Lehikoinen** (s. 18. elokuuta 1982 Juuka) on suomalainen kirjailija ja kuvataiteilija.

Lehikoinen valmistui filosofian maisteriksi kotimaisesta kirjallisuudesta Turun yliopiston taiteiden tutkimuksen laitokselta vuonna 2008. Hän on myös taiteiden maisteri (2018) Aalto-yliopistosta.

Lehikoisen esikoisteos, aforismikokoelma *Sitruunalumilyhtyjä* (2008), valittiin Vuoden aforismikirjaksi. Runokokoelma *Samaan aikaan toisaalla* (2013) oli Tiiliskivi-palkintoehdokas ja runoteos *Multa* (2016) Tanssiva karhu -palkintoehdokas. *Terra Nova* sai vuonna 2019 Tampereen kaupungin kirjallisuuspalkinnon. Lehikoisen esikoisromaani *Punelma* oli Runeberg-palkintoehdokkaana 2022.

Lehikoisen runoja on julkaistu useissa antologioissa. Lisäksi hän on kirjoittanut runouteen liittyviä esseitä ja artikkeleja eri julkaisuihin. Vuosina 2013–2015 Lehikoinen toimi kulttuurilehti Tuli & Savun päätoimittajana yhdessä Jouni Teittisen kanssa. Hän on myös päätoimittanut Osuuskunta Poesian julkaisemaa Noesis-verkkolehteä.

Lehikoinen asuu Nokian Siurossa. Hänen puolisonsa on sarjakuvataiteilija Tommi Musturi.
## Julkaisut
;Novellikokoelmat
* 
* 

;Runokokoelmat
* Sitruunalumilyhtyjä, ntamo, 2008
* Turvalliset veistokset, ntamo, 2009
* Isoympyräkatu, Poesia, 2011
* Samaan aikaan toisaalla, Poesia, 2013
* Multa, Poesia, 2016
* 
* 

;Romaanit
* 

;Toimitetut teokset
* Ikuinen kertosäe — Tuli&Savu juhlakirja, toim. Tiina Lehikoinen & Marko Niemi. Nihil Interit ry, 2015.
* Muodonmuutoksia? toim. Sirpa Kyyrönen & Tiina Lehikoinen. Nihil Interit ry, 2013.
* Tekstitaide, toim. Tiina Lehikoinen & Jouni Teittinen. Nihil Interit ry, 2012. 

## Lähteet

## Aiheesta muualla
* Tiina Lehikoisen verkkosivut
Kesävainaja

**Kesävainaja** on Viikatteen kahdeksas EP-levy, joka julkaistiin 13. toukokuuta 2009. Kesävainaja-EP:n lisäksi mukana on kesän 2008 festivaaleilla äänitetty **[[Vaiennut soitto]]**-live-EP, joka sisältää alkuperäisen, vuonna 1998 ilmestyneen ”Vaiennut soitto”-EP:n kaikki kappaleet live-versioina. Kappaleet äänitettiin äänitysautoa apuna käyttäen ja live-äänen jälkikäsittely tehtiin SonicImage -studiolla Kouvolassa helmikuussa 2009.

Kesävainaja-EP:n kappale ”Aaveissa vainko olet mun” ilmestyi myöhemmin Viikatteen albumilla *[[Kuu kaakon yllä]]*.

Albumi nousi suoraan Suomen virallisen singlelistan sijalle 1.

## Kappaleet
Sävellykset ja sanoitukset Kaarle Viikate, ellei toisin mainita. Sovitukset Viikate ja Miitri Aaltonen.

**Kesävainaja-EP**
#
#
#
#

**Vaiennut soitto-live**
#
#
#
#

## Kokoonpano
* Arvo Viikate – kitarat, taustalaulu
* Ervo Viikate – basso, taustalaulu, kosketinsoittimet
* Kaarle Viikate – laulu, kitarat
* Simeoni Viikate – lyömäsoittimet

**Vierailijat**
* Punasilmäarmeijan kuoro ja Miitri Aaltonen – taustalaulu kappaleilla ”Tanssi” ja ”Aaveissa vainko olet mun”

**Muut henkilöt**
* Miitri Aaltonen – äänitys ja miksaus
* Mika Jussila – masterointi
* Janne Peltonen – kannet
* Colin Brough – kannen kuva
* J-J Nippala – livekappaleiden äänitys

## Arvostelut
* Imperiumi.net: 

## Lähteet
* viikate.com

### Viitteet

## Aiheesta muualla
* 
*
Koivukallio

**Koivukallio** on Ylivieskan kaupungissa Toivonpuiston kaupunginosaan kuuluva alue. Se sijaitsee kantatien 86 itäpuolella, noin 2 kilometrin päässä kaupungin keskustasta.

## Lähteet
András Keve-Kleiner

**András Keve-Kleiner** (10. marraskuuta 1909 Budapest – 30. maaliskuuta 1984) oli unkarilainen lintutieteilijä.

András Keve-Kleinerin sukunimi oli alun perin saksalainen Kleiner. Hänen kerrotaan muuttaneen nimensä 1942 turvallisuussyistä, koska toisen maailmansodan aikaisessa Unkarissa saksalainen nimi saattoi olla vaaraksi. Myöhemmin hän lyhensi sukunimensä Keveksi.

Kleiner vieraili jo koululaisena Budapestin lintutieteellisessä instituutissa. Vuonna 1930 hän piti Padovan eläintieteellisessä kongressissa esitelmän. Vuodesta 1934 alkaen hän työskenteli lintutieteellisessä instituutissa osa-aikaisena ammattilaisena. Samana vuonna hän luennoi Oxfordissa 8. kansainvälisessä ornitologian kongressissa. Vuonna 1935 Kleiner väitteli filosofian tohtoriksi. Vuonna 1939 hän sai assistentin viran instituutissa. Keve-Kleiner osallistui toiseen maailmansotaan 1944–1945. Häntä kutsuttiin yksityisdosentiksi 1946, ja 1948–1949 hän toimi maatalousmuseon johtajana.

Keve-Kleiner nimesi linnuista ainakin närhen (*Garrulus glandarius*) alalajin *ferdinandi* 1944.

## Lähteet

* Egon Schmidt: Muistokirjoitus

### Viitteet
Karkaus

**Karkaus** on kylä Mikkelin Suomenniemen pitäjässä Etelä-Savossa. Kylä sijaitsee Suomenniemen koillisosassa. Kylästä on linnuntietä noin 14–15 kilometriä Ristiinaan ja 35 kilometriä Mikkelin keskustaan, jotka ovat kylästä pohjoiseen. 

Ennen kuntaliitosta Mikkeliin vuoden 2013 alussa, Suomenniemi oli kunta Etelä-Karjalassa. Vuonna 2006 kylän aktiivisuus palkittiin Vuoden eteläkarjalainen kylä -tunnustuksella.

Kylällä toimii Karkaus-Sydänmaan kyläyhdistys.

## Lähteet

## Aiheesta muualla
* Suomenniemi: Kyläyhdistykset (suomenniemi.fi)
Pohjois-Irlannin pääministeri

**Pohjois-Irlannin pääministeri ja varapääministeri** () ovat Pohjois-Irlannin hallituksen johtajat, jotka ovat nimikkeistään huolimatta yhdenvertaisessa asemassa. Virat luotiin vuonna 1999. Aiemmat pääministerit toimivat ennen Pitkänperjantain sopimukseen perustuneita lakimuutoksia. Tammikuusta 2024 lähtien pääministerinä on toiminut Sinn Féinin Michelle O'Neill ja varapääministerinä DUP:n Emma Little-Pengelly. Astuessaan virkaan O'Neillistä tuli Pohjois-Irlannin ensimmäinen nationalistista puoluetta edustava pääministeri.

2000-luvun aikana Pohjois-Irlanti useaan otteeseen ollut vailla toimivaa hallitusta. Tällöin pääministerin ja varapääministerin virat ovat olleet täyttämättä.

## Pohjois-Irlannin pääministerit

## Pohjois-Irlannin varapääministerit

## Lähteet
Venäjän presidentinvaali 2000

**Venäjän presidentinvaali 2000** pidettiin 26. maaliskuuta 2000. Vaalit voitti silloinen pääministeri ja virkaa tekevänä presidenttinä toiminut Vladimir Putin. Boris Jeltsin oli eronnut 31. joulukuuta 1999. Virallisesti puolueista riippumattoman, FSB-taustaisen Putinin lisäksi ehdolla olivat kommunistien Gennadi Zjuganov, Jabloko-puolueen Grigori Javlinski, Amangeldy Tuleyev, äärikansallinen Vladimir Žirinovski, Konstantin Titov, Ella Pamfilova, Stanislav Govoruhin, Juri Skuratov, Aleksander Podberyozkin ja Umar Džabrailov. Näistä vain kommunistien Zjuganov sai merkittävästi ääniä, 29,21&nbsp;%. Länsimielisenä pidetty Javlinski sai 5,80&nbsp;%, ja muista esimerkiksi räyhäkansallinen Žirinovski 2,70&nbsp;%. 

Putinin voitto perustui hänen rakentamaansa kuvaan tšetšeenejä vastaan taistelevana, nuorena kovaotteisena miehenä. Toisaalta Putin näkyi vaalien alla tiedotusvälineissä muita useammin. Monet tarkkailijat pitivät vaaleja epäreiluna, koska eri kanavat suosivat omia ehdokkaitaan, eikä kaikilla ehdokkailla ollut yhtä hyvin mahdollisuuksia päästä tiedotusvälineisiin.

Vuoden 1998 tienoilla kaavailtiin tulevaksi presidentiksi esimerkiksi Moskovan pormestari Juri Lužkovia tai Jevgeni Primakovia. Jeltsin erotti Primakovin peläten hänen tulevan itseään suositummaksi, Primakov kieltäytyi myös vastustamasta kommunistiministereitä, jotka pyrkivät erottamaan Jeltsinin. Juri Lužkovin mahdollisuudet heikkenivät, kun Putin nousi pääministeriksi. Suurliikemiesten halu tukea Lužkovia heikkeni, ja he asettuivat mediakoneistoineen Putinin taakse.

## Tulos

## Aiheesta muualla

*Federal Law «On the Election of the President of the Russian Federation» 
*Official results (in Russian)
*Results in English 
*Hesli, Vicki L. & William M. Reisinger (2003). *The 1999-2000 Elections in Russia: Their Impact and Legacy*. Cambridge: Cambridge University Press. 
::reviewed by Luke March in: Slavic Review 63.4 (Winter 2004), 897-898.
*OSCE final report on the presidential election in the Russian Federation, 26 March 2000 
*Ad hoc Committee to observe the Russian presidential election (26 March 2000) PACE Report. April 3, 2000.
*Electoral Geography. Russia, Presidential Elections, 2000.
*Vladimir Pribylovsky ja Yuriy Felshtinsky: The Operation "Successor" 

## Lähteet
Archaeplastida

**Archaeplastida** tai **Primoplantae** on vuonna 2005 kuvattu aitotumaisten taksoni, johon on sisällytetty kasvikunta (vihreät kasvit), punalevät ja glaukofyytit. Kaikilla näillä ryhmillä on soluissaan kaksikalvoiset viherhiukkaset, minkä vuoksi otaksutaan, että nämä saivat viherhiukkaset suoraan endosymbionttisista syanobakteereista. Oletus siitä, että nämä kolme olisivat ainoat eliöryhmät, jotka saivat viherhiukkaset suoraan primäärisen endosymbioosin tuloksena, on kuitenkin vailla vahvistusta. Muilla eliöryhmillä, joilla on viherhiukkasia (esimerkiksi *[[Chromalveolata]]*-kunta), viherhiukkasten ympärillä on kolme tai neljä kalvoa. Tämä johtuu moninkertaisesta (sekundaarisesta) endosymbioosista.

Päätodisteet oletukselle siitä, että *Archaeplastida* olisi monofyleettinen eli samasta kantamuodosta kehittynyt ryhmä, on saatu geneettisillä tutkimuksilla, joiden perusteella vaikuttaa siltä, että *Archaeplastida*-ryhmän viherhiukkasilla olisi ammoin ollut yhteinen kantamuoto.

Laajassa merkityksessä *Archaeplastida*-ryhmän voidaan ymmärtää tarkoittavan koko kasvikuntaa (ns. *Plantae sensu lato*). Tällöin punalevät, vihreät kasvit ja glaukofyytit olisivat alakuntatason taksoneita. Toisaalta vanhimman ja ahtaimman tulkinnan mukaan kasveiksi on luettu vain versokasvit (*Embryophyta*, ns. *Plantae sensu stricto*), ja välimuodon tulkinnan mukaan vihreät kasvit (*Chlorobionta*/*Chloroplastida*/*Viridiplantae*) eli versokasvit ja viherlevät. Luokittelu tämän suhteen ei ole vakiintunut.

## Polveutuminen

## Lähteet
* 
* G. W. Saunders & M. H. Hommersand (2004). "Assessing red algal supraordinal diversity and taxonomy in the context of contemporary systematic data". American Journal of Botany 91: 1494–1507. http://dx.doi.org/10.3732/ajb.91.10.1494 
* Jeffrey D. Palmer, Douglas E. Soltis and Mark W. Chase (2004). "The plant tree of life: an overview and some points of view". American Journal of Botany 91: 1437–1445. http://dx.doi.org/10.3732/ajb.91.10.1437